  Майя Бывальцева «Тол келян» праздник ортчоз Ижкарысь Шор площадьын 12-тӥ южтолэзе 13 часын. Со сярысь ивортэ кар администрацилэн пресс-службаез. Карын улӥсьёсты но куноосты шулдыртозы «Инвожо», «Задор мылкыд», «Чильтэр» но «Тюрагай» ансамбльёс. Мылкыдэз ӝутозы но эктыны ӧтёзы удмурт эстрадаысь кизилиос — Анна Плотникова, Александр Катков, Марина Галичанина, Алина Антонова но Елена Шутова. Празднике лыктэмъёс удмурт шудонъёсы, вожвылъяськонъёсы, арган шудэм улсын эктонъёсы пыриськыны быгатозы. Мылкыд карисьёслы удмурт сиён-юонъёсты веръяны, пӧсь перепеч но табань басьтыны ӵектозы. Тегъёс: Ижкар Удмуртия Толкелян праздник  